Gunnar Prestegård

Gunnar Prestegård (1935–2025) var en norsk prest, indremisjonsleder og KrF–politiker. Prestegård var generalsekretær i Indremisjonsselskapet 1975–1987. Han var vararepresentant på Stortinget for Oslo 1989–1993, og møtte som fast representant 1989–1990 mens Eleonore Bjartveit var kulturminister. 

 Bakgrunn og virke 
Han var sønn av byggmester Halvor Olsen Prestegård (1897–1973) og husmor Valborg Nikola Andersen (1903–1988). Prestegård ble cand.theol. ved Menighetsfakultetet i 1959.

Han var feltprest fra 1961 til 1962 og arbeidet deretter som landsungdomssekretær i Indremisjonsselskapet fra 1962 til 1968. Fra 1968 til 1975 var han forlagssjef i Lutherstiftelsen.Oddbjørn Evenshaug og Tor-Odd Berntsen: Gunnar Prestegård var en mann med høy integritet - Minneord i Aftenposten 27. sept. 2025  Han var generalsekretær i Indremisjonsselskapet 1975–1987 og var også formann for Nordisk Indremisjonsråd90 års omtale i Aftenposten 21. mars 2025 og forstander ved Menighetssøsterhjemmets Høgskole (senere Høyskolen Diakonova) 1987–2005.Kjetil Vestel Haga og Svein Granerud: Minneord om Gunnar Prestegård - normisjon.no 16. sept. 2025 

På Stortinget var han medlem av Kirke- og undervisningskomiteen.

 Verv i det offentlige og i organisasjoner 
 Varamedlem Oslo bystyre 1991–1995, 1999–2003, 2003–2007, 2007–2011. 
 Medlem Kringkastingsrådet 1981–1985, nestformann 1986–1989. 
 Meddommer lagmannsretten 1995–2007. 
 Medlem fylkesstyret i Oslo KrF 1985–1993. 
 Landsungdomssekretær Indremisjonsselskapet 1962–1968, generalsekretær 1975–1987. 
 Medlem styret i Norsk Forleggerforening 1972–1975. 
 Formann Nordisk indremisjonsråd 1977–1980. 
 Formann styret i Organisasjonenes Fellesråd 1982–1985. 
 Medlem styret i Skiensklubben Odd 1996–1999. 

 Bibliografi 
 Prestegård, Gunnar: Min dåp, Luther Forlag Oslo 1964. 
 Prestegård, Gunnar: Ung i dag, Luther Forlag Oslo 1968. 
 Møller, Arvid: Lyslugg og mørkemann. Møte med Gunnar Prestegård, Luther Forlag Oslo 1994. 
 Prestegård, Gunnar m/fl.: Ventetid, Sambåndet Bergen 1998. 
 Prestegård, Gunnar: Mennesker jeg møtte, Luther Oslo 2007. 

 Referanser 

 Eksterne lenker 




Kategori:Stortingsrepresentanter for Oslo
Kategori:Stortingsrepresentanter fra KrF
Kategori:Stortingsrepresentanter 1989–1993
Kategori:KrF-politikere i Oslo
Kategori:Norske lutherske prester
Kategori:Personer fra Skien kommune